Source: https://hitelesmozgalom.eoldal.hu/cikkek/birosag/wellmann-fobiro-tanacsai-a-perloknek.html
Timestamp: 2019-12-15 10:38:45+00:00

Document:
HITELES MOZGALOM - Bíróság - Wellmann főbíró tanácsai a perlőknek
Wellmann főbíró tanácsai a perlőknek
Az árfolyamkockázattal kapcsolatban az a döntés született, hogy mivel ez a főszolgáltatás körébe tartozó szerződéses rendelkezés, tehát a szerződés lényegi eleme, ezért nem vizsgálható a tisztességtelensége. Ez alól egy kivétel van, ha a banki tájékoztatás a fogyasztó számára nem volt világos vagy érthető. Ebben az esetben általánosan tájékozott, ésszerűen figyelmes és körültekintő fogyasztóról van szó, amelyet az Európai Bíróság irányelve határoz meg.
Erről Wellmann György, a Kúria polgári kollégiumának vezetője elmondta, hogy az nem lehet kibúvó senki számára, hogy nem elég iskolázott vagy nem olvasta el a szerződés szövegét.
Minden esetben a bíróság dönt arról, hogy az adott hitelszerződésnél megfelelő és elegendő tájékoztatást kapott-e a hitel felvevője. Ha a fogyasztó be tudja bizonyítani, hogy a bank téves, hiányzó vagy esetlegesen elmaradó tájékoztatása miatt gondolta azt, hogy bizonyos szint fölé nem mehet a törlesztőrészlete, akkor vizsgálható a tisztességtelenség.
http://www.tozsdeforum.hu/szemelyes-penzugyek/hitel/rogan-megszolalt-a-devizahitelesek-ugyeben-mar-keszul-a-kormany-33821.html
A Kúria hétfői sajtótájékoztatóján Simonné Gombos Katalin, a Kúria polgári kollégiumának szóvivője kifejtette: a deviza alapú fogyasztói kölcsönszerződés azon rendelkezése, amely szerint az árfolyamkockázatot - a kedvezőbb kamatmérték ellenében – korlátozás nélkül a fogyasztó viseli, a főszolgáltatás körébe tartozó szerződéses rendelkezés, amelynek a tisztességtelensége általában
nem vizsgálható. Csak akkor, ha az általánosan tájékozott, ésszerűen figyelmes és körültekintő átlagos fogyasztó számára annak tartalma a szerződéskötéskor nem volt világos a szerződés szövegezése, vagy a
pénzügyi intézménytől kapott tájékoztatás miatt.
Ha mindezek miatt a fogyasztó alappal gondolhatta, hogy az árfolyamkockázat nem valós, vagy az őt csak korlátozott mértékben terheli, a szerződésnek az árfolyamkockázatra vonatkozó rendelkezése
tisztességtelen, aminek következtében a szerződés részlegesen, vagy teljesen érvénytelen - mondta a szóvivő.
MTI 2014. június 16.
Devizahitelek – Kúria: tisztességtelen az árfolyamrés, szigorú feltételekhez kötött az egyoldalú szerződésmodosítás.
MTI 2014. június 3.
Devizahitelek - Kúria: érvénytelen az árfolyamrés a Kásler-ügyben
Kúria: a bíróságok nem léphetnek ki a jogállami keretekből

References: Bíróság 
 Bíróság 
 Kúria 
 bíróság 
 Kúria 
 Kúria